**OBRAZLOŽENJE**

**Nacrta prijedloga odluke o izmjenama i dopunama Odluke o prekopavanju javnih površina i nerazvrstanih cesta na području Grada Zadra**

Gradsko vijeće Grada Zadra donijelo je Odluku o prekopavanju javnih površina i nerazvrstanih cesta na području Grada Zadra („Glasnik Grada Zadra“, broj 5/04 i 13/09).

Odlukom o ustrojstvu upravnih tijela Grada Zadra („Glasnik Grada Zadra“, broj 9/17 i 14/17) izmijenjen je naziv Upravnog odjela za komunalne djelatnosti u Upravni odjel za komunalne djelatnosti i zaštitu okoliša, stoga je potrebito postojeću Odluku o prekopavanju javnih površina i nerazvrstanih cesta na području Grada Zadra uskladiti s Odlukom o ustrojstvu upravnih tijela Grada Zadra.

Osim toga, predloženim izmjenama i dopunama Odluke, a u cilju poboljšanja postojeće Odluke te što djelotvornijeg i boljeg očuvanja javnih prometnih površina, a time i cjelokupnog uređenja naselja na području Grada Zadra predlaže se uvođenje novog članka kojim se regulira sanacija radova na nedavno obnovljenim ili sagrađenim prometnicama.

 S ciljem da se širi krug zainteresiranih osoba s područja Grada Zadra uključi u pripremu konačnog Nacrta odluke o izmjenama i dopunama Odluke o prekopavanju javnih površina i nerazvrstanih cesta na području Grada Zadra, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom 18. ožujka 2018. godine.** |
| Adresa e-pošte na koju se šalju očitovanja zainteresirane javnosti:**komunalno.savjetovanje@grad-zadar.hr** |